శ్రీనగర్: బుద్గావ్లో మంగళవారం జరిగిన ఎన్కౌంటర్ పూర్తిగా భిన్నమైందని, ఒకవైపు తీవ్రవాదులు, మరోవైపు రాళ్లు రవ్వుతున్న స్థానికలతో  రెండంచెల పోరాటం చేయాల్సి వచ్చిందని సీఆర్పీఎఫ్ డిప్యూటీ ఇన్స్పెక్టర్ జనరల్ డాక్టర్ సంజయ్ కుమార్ తెలిపారు. ఏడుగంటలకు పైగా జరిగిన ఎన్కౌంటర్ పూర్తయిన అనంతరం ఆయన మీడియాతో మాట్లాడుతూ, ఓవైపు ఉగ్రవాదులను ఎదుర్కోవడం, మరోవైపు ఉగ్రవాదులను మట్టుపెట్టేందుకు తాము చేపట్టిన ఆపరేషన్ను స్థానికులు అడ్డుపడటంతో తమ పని చాలా కష్టమైందని అన్నారు. 'కొందరు మా బాధ్యతలు నిర్వహించకుండా అడ్డుపడ్డారు. రాళ్లు రువ్వారు. అవమానించారు. మా మనుషులను గాయపరిచారు. ఎంతో ఇబ్బందికర పరిస్థితిని ఎదుర్కోవలసి వచ్చింది' అని సంజయ్ కుమార్ వివవరించారు. స్థానికులు రాళ్లు రువ్వడంతో 43 మంది సీఆర్పీఎఫ్ జవాన్లు, 20 మంది పోలీసులు గాయపడ్డారని తెలిపారు. చట్టం తన పని తాను చేసుకుపోతుందని, ఉగ్రవాదులను ఏరివేయడమే భద్రతా దళాల ప్రధాన ఉద్దేశమనే విషయం స్థానికులు గ్రహించాలని హితవు పలికారు. 'మా పనులు మమ్నల్ని చేసుకోనీయండి. ఆపరేషన్ జరిగే ప్రాంతాలకు దయచేసి ప్రజలు దూరంగా ఉండండి' అని విజ్ఞప్తి చేశారు. కాగా,  ఎన్కౌంటర్ ప్రాంతాన్ని స్థానికులు చుట్టుముట్టి భద్రతా దళాలపై జరిపిన రాళ్ల దాడికి ప్రతిగా పోలీసులు పెల్లెట్ గన్లు పేల్చడంతో ముగ్గురు మృతిచెందారు. సుమారు 17 మంది నిరసనకారులు గాయపడ్డారు.
srinagar: budgavlo mangalavaaram jarigina encounter puurtigaa bhinnamaindani, okavaipu teevravaadulu, marovaipu raallu ravvutunna sthaanikalatho  rendanchela poratam cheyalsi vachindani crpf deputy inspector janaral dactor sanjay kumar telipaaru. edugantalaku paiga jarigina encounter puurtayina anantaram aayana meediatho maatlaadutuu, ovaipu ugravaadulanu edurkovadam, marovaipu ugravaadulanu mattupettenduku taamu chepattina aapareshannu sthaanikulu addupadatamtho tama pani chala kashtamaindani annaru. 'kondaru maa baadhyatalu nirvahinchakundaa addupaddaaru. raallu ruvvaaru. avamaaninchaaru. maa manushulanu gaayaparichaaru. entho ibbandikara paristhitini edurkovalasi vachindi' ani sanjay kumar vivavarinchaaru. sthaanikulu raallu ruvvadamtho 43 mandi crpf javaanlu, 20 mandi poliisulu gayapaddarani telipaaru. chattam tana pani taanu chesukupotundani, ugravaadulanu eriveyadame bhadrata dalaala pradhaana uddesamane vishayam sthaanikulu grahinchaalani hitavu palikaaru. 'maa panulu mamnalni chesukoneeyandi. aperation jarige praantaalaku dayachesi prajalu dooramgaa undandi' ani vignapti chesaru. kaga,  encounter praantaanni sthaanikulu chuttumutti bhadrata dalaalapai jaripina raalla daadiki pratigaa poliisulu pellet ganlu pelchadamtho mugguru mrutichendaaru. sumaru 17 mandi nirasanakaarulu gayapaddaru.